
OBJAVA ZA MEDIJE
8. kolovoza 2026.
 
Sudar teretnog i putničkog vlaka između Svetog Ivana Žabnog i Gradeca
 
Danas u 10.05 sati, na pruzi između kolodvora Sveti Ivan Žabno i Gradec, dogodio se sudar teretnog vlaka HŽ Carga i putničkog vlaka HŽ Putničkog prijevoza.
Prema trenutno dostupnim informacijama, ima ozlijeđenih osoba, nema smrtno stradalih. U putničkom vlaku se nalazilo 20ak putnika.
Na mjestu događaja nalaze se policija i hitna pomoć te druge nadležne službe koje provode potrebne aktivnosti.
Zbog nesreće je pruga na navedenoj dionici zatvorena za promet.
O uzrocima i svim okolnostima nesreće u ovom trenutku nije moguće iznositi više informacija. Po zaprimanju novih i potvrđenih informacija pravodobno ćemo obavijestiti javnost.

